Na podlagi 9. člena Pravilnika o spodbujanju razvoja malega gospodarstva v Občini Žalec za programsko obdobje 2015 - 2020 (Uradni list RS, št. 18/2016, 16/2018), Uredbe Komisije (EU) št. 1407/2013 z dne 18. 12. 2013 o uporabi členov 107 in 108 Pogodbe o delovanju Evropske unije pri pomoči »de minimis« in Uredbe Komisije (EU) 2020/972 z dne 2. 7. 2020 o podaljšanju sheme »de minimis«, Občina Žalec objavlja

**JAVNI RAZPIS ZA DODELJEVANJE POMOČI ZA SPODBUJANJE RAZVOJA MALEGA GOSPODARSTVA V OBČINI ŽALEC ZA LETO 2021**

**I. NAMEN JAVNEGA RAZPISA**

Namen razpisa je spodbujanje razvoja malega gospodarstva.

**II. PREDMET JAVNEGA RAZPISA**

Predmet razpisa je dodelitev nepovratnih proračunskih sredstev, ki se bodo dodeljevala po pravilih »de minimis« za naslednje ukrepe:

|  |  |
| --- | --- |
| UKREP 1:  UKREP 3:  UKREP 4:  UKREP 5: | **Pomoč za odpiranje novih delovnih mest in za samozaposlitev;**  **Pomoč za spodbujanje udeležbe na sejmih in drugih poslovnih dogodkih ter pomoč pri trženju izdelkov in storitev;**  **Pomoč za spodbujanje investicij v obnovo nepremičnin, namenjenih za oddajanje nastanitev v turistične namene;**  **Pomoč pri trženju storitev lokalne turistične ponudbe (incoming).** |

**III. VIŠINA RAZPISANIH SREDSTEV**

Skupna višina razpisanih sredstev **za leto 2021 je** **80.000 EUR.**

Okvirna razdelitev po ukrepih je:

|  |  |
| --- | --- |
| UKREP 1:  UKREP 3:  UKREP 4:  UKREP 5: | 10.000 EUR  10.000 EUR  40.000 EUR:   * 20.000 EUR za območje mesta Žalec * 20.000 EUR za preostali del Občine Žalec   20.000 EUR |

V kolikor za posamezen ukrep sredstva ne bodo porabljena, se lahko s sklepom župana prerazporedijo.

**IV. POGOJI ZA SODELOVANJE NA RAZPISU**

Upravičenci do pomoči so:

* mikro podjetja, vključno s samostojnimi podjetniki in zadrugami, ki imajo sedež podjetja na območju Občine Žalec in imajo v celoti izpolnjene vse obveznosti iz davkov in prispevkov;
* fizične osebe s stalnim bivališčem v Občini Žalec, kadar gre za samozaposlitev;
* mikro podjetja in fizične osebe (sobodajalci), ki so lastniki nepremičnin v občini Žalec, kadar gre za ukrep 4,
* mikro in mala podjetja, vključno s samostojnimi podjetniki in zadrugami, ki imajo sedež v Občini Žalec, registrirana za področje turizma, kadar gre za ukrep 5.

Predmet sofinanciranja so upravičeni stroški, ki so ali bodo nastali v obdobju od 1. 1. 2021 do 12. 11. 2021, razen če posamezni ukrep določa drugače.

Sredstva se ne dodeljujejo:

* podjetjem, ki delujejo na področju ribištva in akvakulture;
* podjetjem, ki delujejo na področju primarne proizvodnje kmetijskih proizvodov iz seznama v Prilogi I k Pogodbi o ustanovitvi Evropske skupnosti;
* podjetjem, ki delujejo na področju predelave in trženja kmetijskih proizvodov iz seznama v Prilogi I k Pogodbi, v primerih;
* kadar je znesek pomoči določen na podlagi cene oziroma količine takih proizvodov, ki so kupljeni od primarnih proizvajalcev ali jih je na trg dalo zadevno podjetje;
* kadar je pomoč pogojena s tem, da se delno ali v celoti prenese na primarne proizvajalce;
* podjetjem, ki so v stečajnem postopku, postopku prisilne poravnave ali likvidacije;
* podjetjem, ki so opredeljena, kot podjetja v težavah in pridobivajo državno pomoč po posebnem programu za reševanje in prestrukturiranje;
* podjetjem, ki nimajo poravnanih davčnih obveznosti ter obveznosti do delavcev;
* podjetjem za z izvozom povezane dejavnosti v tretje države ali države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo:
* podjetjem*,* kidelujejo *v* cestnoprometnem sektorjuzanabavo vozilzacestni prevoz tovora;
* podjetjem za pomoč, ki je odvisna od prednostne uporabe domačega blaga pred uporabo uvoženega blaga;
* podjetjem, ki nimajo poravnanih zapadlih obveznosti do občine ali do države.

Občina bo pisno obvestila prejemnika, da je pomoč dodeljena po pravilu »de minimis« v skladu z Uredbo Komisije (EU) št. 1407/2013 o uporabi členov 107 in 108 Pogodbe o delovanju Evropske unije pri pomoči »de minimis« ter o znesku »de minimis« pomoči.

Pomoč »de minimis«:

* se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči,
* dodeljena v skladu z Uredbo Komisije (EU) št. 1407/2013, se lahko kumulira s pomočjo »de minimis«, dodeljeno v skladu z Uredbo Komisije (EU) št. 360/2012 do zgornje meje, določene v uredbi 360/2012,
* dodeljena v skladu z Uredbo Komisije (EU) št. 1407/2013 se lahko sešteje s pomočjo »de minimis«, dodeljeno v skladu z drugimi uredbami »de minimis« do ustrezne zgornje meje (200.000 oz 100.000 EUR).

Prijavitelji morajo pri oddaji vloge podati tudi naslednje pisne izjave:

* o vseh drugih pomočeh »de minimis«, ki so jih že prejeli na podlagi te ali drugih uredb »de minimis« v predhodnih 2 poslovnih letih in v tekočem poslovnem letu,
* o drugih že prejetih (ali zaprošenih) pomočeh za iste upravičene stroške in zagotovilom, da z dodeljenim zneskom pomoči »de minimis«, ne bo presežena zgornja meja »de minimis« pomoči ter intenzivnosti pomoči po drugih predpisih,
* ali gre za primer pripojenega podjetja ali delitve podjetja (pomembno zaradi kumulacije pomoči),
* o seznamu vseh, z njim, povezanih podjetij.

**V. POGOJI RAZPISA PO POSAMEZNIH UKREPIH**

**UKREP 1: Pomoč za odpiranje novih delovnih mest**

Namen pomoči:

Odpiranje novih delovnih mest in zaposlovanje oz. samozaposlovanje mlajših od 40 let, ki še niso bili zaposleni ali so ostali brez zaposlitve in imajo prijavljeno stalno prebivališče na območju Občine Žalec, vsaj leto dni.

Upravičenci do pomoči so:

* mikro podjetja, vključno s samostojnimi podjetniki in zadrugami, ki so ali bodo na novo zaposlovala in imajo sedež na območju Občine Žalec,ali
* fizične osebe s stalnim bivališčem v Občini Žalec, kadar gre za samozaposlitev.

Upravičeni stroški:

* stroški samozaposlitve v višini do 6 minimalnih plač v višini I. bruto;
* stroški novega delovnega mesta v višini do 6 minimalnih plač v višini I. bruto.

Neupravičeni stroški:

* stroški regresa, stroški prevoza na delo, stroški malic, stroški nagrad.

Pogoji za pridobitev:

* Splošni pogoji:
  + šteje se, da gre za novo zaposlitev, če se je od dne 1. 1. 2021 samozaposlila ali dodatno zaposlila 1 ali več oseb glede na povprečje preteklih dvanajst mesecev, in sicer tako, da upravičeni stroški nastanejo najkasneje do 12. 11. 2021;
  + novo zaposlena oseba mora biti mlajša od 40 let, s stalnim prebivališčem v Občini Žalec vsaj leto dni;
  + nova zaposlitev ali samozaposlitev mora biti ohranjena vsaj še 18 mesecev po prejeti pomoči;
* Drugi pogoji:
  + novo zaposlena oseba mora biti zaposlena za polni delovni čas (8 ur);
  + da prijavitelj za iste upravičene stroške ni in ne bo prejel sredstev iz drugih javnih virov financiranja (prepoved dvojnega financiranja).

Razpisna dokumentacija:

* ovojnica – **OBRAZEC 1**;
* prijavni obrazec – **OBRAZEC 2**;
* izjave – **OBRAZEC 3**:
  1. izjava o sprejemanju pogojev razpisa in razpisne dokumentacije;
  2. izjava o točnih podatkih in o trajanju zaposlitve;
  3. izjava o prejetih sredstvih in o kumulaciji pomoči »de minimis*«;*
  4. izjava o povezanih podjetjih – enotno podjetje;
* obvezne priloge - **OBRAZEC 4**:
  1. potrdilo Upravne enote o stalnem prebivališču na območju Občine Žalec za osebo, ki je bila oz. bo zaposlena ali samozaposlena;
  2. kopija obrazca M1/M2 prijava v zdravstveno, pokojninsko in invalidsko zavarovanje osebe, ki je bila na novo zaposlena;
  3. izpis pristojnega Zavoda za zdravstveno zavarovanje Slovenije o številu zaposlenih oseb na dan 31. 12. 2020 in na dan priprave predmetnega izpisa;
  4. Letno poročilo Ajpes (Izkaz poslovnega izida) za zadnje obračunsko obdobje, iz katerega bo razvidno povprečno število zaposlenih;
  5. redni izpis iz Poslovnega registra RS (s strani AJPES);
  6. potrdilo FURS o poravnanih davkih in prispevkih;
* parafiran vzorec pogodbe – **OBRAZEC 5**;
* zahtevek – **OBRAZEC 6**;
* končno poročilo – **OBRAZEC 7**.

Intenzivnost pomoči:

* Sredstva se dodelijo v enkratnem znesku in sicer v skupni višini stroškov do šest minimalnih bruto plač oziroma sorazmerno do višine razpisanih sredstev.

**UKREP 3: Pomoč za spodbujanje udeležbe na sejmih in drugih poslovnih dogodkih ter pomoč pri trženju izdelkov in storitev**

Namen pomoči:

Sredstva so namenjena financiranju udeležbe podjetij in samostojnih podjetnikov na sejmih ali drugih poslovnih dogodkih ter pri trženju izdelkov in storitev.

Upravičenci do pomoči so:

* mikro podjetja z vsaj enim zaposlenim, ki imajo sedež v Občini Žalec;

Upravičeni stroški:

* stroški udeležbe na sejmih doma in v tujini ter drugih poslovnih dogodkih: stroški najetja, postavitve in delovanja sejemskega prostora/stojnice;
* stroški upravljanja odnosov s strankami (CRM)1: stroški izdelave/najema aplikacije za vodenje baze strank, analize dobičkonosnosti strank, zvestobe strank, življenjske vrednosti strank, in sicer preko različnih komunikacijskih kanalov (telefon, spletna stran, osebni kontakt, e-pošta, SMS, ipd.);
* stroški vzpostavitve novih digitalnih komunikacijskih orodij oz. digitalne prenove obstoječih: stroški izdelave spletne strani, spletne trgovine, stroški domene, stroški vzpostavitve in upravljanja digitalnih kanalov in platform (WEB, Linkedin, Facebook, Booking, Twitter, Trip Advisor, Airbnb, itd.);
* stroški direktnega marketinga: stroški tiskanja in razpošiljanja letakov, prodajnih pisem, zgibank, katalogov, direktne e-pošte, sms sporočil, ki so naslovljena direktno na obstoječo ali potencialno stranko;
* stroški digitalnega marketinga: stroški oglaševalskih kampanj (Google, Facebook).

Neupravičeni stroški:

* stroški plač;
* pri udeležbi na sejmih in drugih poslovnih dogodkih: potni stroški, dnevnice, stroški prenočišč udeležencev na sejmu in prevozni stroški razstavnih eksponatov;
* pri direktnem marketingu: stroški tiskanja in razpošiljanja promocijskih materialov, ki niso naslovljeni neposredno na obstoječo ali potencialno stranko;
* pri stroških upravljanja odnosov s strankami (CRM): stroški izdelave/najema knjigovodskih programov.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 CRM (Customer Relationship Management) pomeni Mangement oz. upravljanje odnosov s strankami, ki omogoča integriran pogled na stranko, dostop do podatkov o njej in njenih preteklih nakupih ter analizo teh podatkov – npr. analize dobičkonosnosti strank, zvestobe strank, življenjske vrednosti strank, in sicer preko različnih komunikacijskih kanalov (telefon, spletna stran, osebni kontakt, e-pošta, SMS, ipd.).

Pogoji za pridobitev:

* predstavitev prijavitelja z navedbo namena posamezne aktivnosti;
* račun oziroma predračun, dokazilo o plačilu;
* poravnani davki in prispevki.

Razpisna dokumentacija:

* ovojnica – **OBRAZEC 1**;
* prijavni obrazec – **OBRAZEC 2**;
* izjave – **OBRAZEC 3**:
  1. izjava o sprejemanju pogojev razpisa in razpisne dokumentacije;
  2. izjava o točnih podatkih;
  3. izjava o prejetih sredstvih in o kumulaciji pomoči »de minimis«*;*
  4. izjava o povezanih podjetjih - enotno podjetje;
* obvezne priloge – **OBRAZEC 4**:

1. predračuni, računi, dokazila o plačilu, ki se morajo glasiti na ime prijavitelja;
2. izpis pristojnega Zavoda za zdravstveno zavarovanje Slovenije o številu zaposlenih oseb (izpis ne sme biti starejši od 30 dni od roka za prijavo);
3. redni izpis iz Poslovnega registra RS (s strani Ajpes);
4. potrdilo FURS o poravnanih davkih in prispevkih;

* parafiran vzorec pogodbe - **OBRAZEC 5;**
* zahtevek – **OBRAZEC 6**:
  1. priloga 1 k zahtevku: pregled upravičenih stroškov.

Intenzivnost pomoči:

* do 50% upravičenih stroškov;
* najvišja priznana vrednost vseh upravičenih stroškov je 5.000 €.

**UKREP 4:** **Pomoč za spodbujanje investicij v obnovo nepremičnin, ki bodo namenjene za oddajanje nastanitev v turistične namene.**

Cilji pomoči:

Sredstva so namenjena za pomoč pri obnovi nepremičnin, ki bodo vključene v oddajanje nastanitev.

Upravičenci do pomoči:

* mikro podjetja in fizične osebe (sobodajalci), ki so lastniki nepremičnin v občini Žalec.

Upravičeni stroški:

* stroški projektne dokumentacije, stroški nakupa materiala, nove opreme in stroški storitev izvajalcev za obnovo prostorov (sob, apartmajev in neposrednih pomožnih prostorov).

Neupravičeni stroški:

* stroški nakupa in novogradnje nepremičnin;
* stroški obnove prostorov, ki niso neposredno povezani s prostori za zagotavljanje nastanitvenih kapacitet za oddajanje;
* stroški zunanjih delov nepremičnim (streha, fasada) in stroški zunanje ureditve nepremičnin (okolica).

Pogoji za pridobitev:

* Splošni pogoji:
* načrt predvidene investicije;
* prijavitelj se zavezuje, da bo obnovljene prostore (sobe, apartmaje), vključil v oddajanje za turistične nastanitvene namene;
* prijavitelj mora pri ureditvi nepremičnin zagotoviti minimalne pogoje v skladu s Pravilnikom o kategorizaciji nastanitvenih obratov;
* potrebna dovoljenja in soglasja, v primeru večjih posegov;
* ohranitev naložbe vsaj še 10 let po dodelitvi sredstev;
* poravnani davki in prispevki;
* Drugi pogoji:
  + prijavitelj mora zagotoviti najmanj 4 ležišča (dve sobi ali apartma);
  + zagotoviti minimalne pogoje v skladu s Pravilnikom o kategorizaciji nastanitvenih obratov in sicer najmanj za 3 zvezdice;
  + prijavitelj se mora registrirati v Register nastanitvenih obratov v roku 30 dni po zaključku investicije oziroma po zadnjem zahtevku za izplačilo sredstev;
  + lokacija prijaviteljev, ki so izven območja naselja Žalec, se mora nahajati v naselju, kjer je zagotovljena gostinska ponudba s prehrano oziroma prijavitelji sami zagotovijo storitev prehrane – vsaj zajtrk.

Intenzivnost pomoči:

* do 50 % upravičenih stroškov,
* najvišja intenzivnost dodeljene pomoči lahko znaša največ 20.000 €.

Razpisna dokumentacija:

* ovojnica – **OBRAZEC 1**;
* prijavni obrazec – **OBRAZEC 2**
  + podatki o prijavitelju;
  + natančen opis investicije;
  + upravičeni stroški investicije po razpisu.
* izjave – **OBRAZEC 3**:
  1. izjava o sprejemanju pogojev razpisa in razpisne dokumentacije;
  2. izjava o točnih podatkih;
  3. izjava o prejetih sredstvih in o kumulaciji pomoči »de minimis«*;*
  4. izjava o povezanih podjetjih - enotno podjetje;
  5. overjena izjava solastnikov
* obvezne priloge – **OBRAZEC 4**:

1. načrt ali projektna dokumentacija predvidene investicije – obnove prostorov (sob, apartmajev, neposrednih pomožnih prostorov), točna lokacija (nadstropje, ID stavbe in dela stavbe), površine prostorov, skica ter natančno finančno ovrednoten opis investicije;
2. natančno specificirani predračuni, računi, potrdila o plačanih računih oz. ostala potrdila, ki se morajo glasiti na ime prijavitelja;
3. potrebna ustrezna upravna dovoljenja (gradbeno dovoljenje - v primeru, da je potrebno) in soglasja v primeru večjih posegov, kot so: menjava oken, gradnja predelnih sten, rušitev sten, ipd. (za objekte znotraj Odloka o ureditvenem načrtu za prenovo starega mestnega jedra v Žalcu z ožjim vplivnim območjem je potrebno mnenje oz. soglasje Zavoda za varstvo kulturne dediščine) in ostala morebitna soglasja;
4. dokazilo o lastništvu (ZK izpisek, ki ni starejši od 30 dni);
5. izpis pristojnega Zavoda za zdravstveno zavarovanje Slovenije o številu zaposlenih oseb (izpis ne sme biti starejši od 30 dni od roka za prijavo) – samo za mikro podjetja;
6. redni izpis iz Poslovnega registra RS (s strani Ajpes) za podjetja – samo za mikro podjetja;
7. potrdilo FURS o poravnanih davkih in prispevkih;

* parafiran vzorec pogodbe - **OBRAZEC 5**;
* zahtevek – **OBRAZEC 6**:
  + priloga 1 k zahtevku: pregled upravičenih stroškov;
  + priloga 2 k zahtevku: kategorizacijski list (prijavitelj ga samoizpolni ob oddaji zahtevka).

**UKREP 5: Pomoč pri trženju storitev lokalne turistične ponudbe (incoming)**

Cilji pomoči:

Sredstva so namenjena za pomoč pri trženju storitev lokalne turistične ponudbe za namen povečanja števila turistov v občini Žalec (incoming).

Upravičenci do pomoči:

* mikro in mala podjetja, vključno s samostojnimi podjetniki in zadrugami, ki imajo sedež v Občini Žalec, registrirana za področje turizma.

Upravičeni stroški:

* stroški razvoja novih turističnih produktov;
* stroški promocijskega materiala (oblikovanje, tisk);
* stroški vzpostavitve novih digitalnih komunikacijskih orodij oz. digitalne prenove obstoječih;
* stroški oglaševanja.

Pogoji za pridobitev:

* Splošni pogoji:
* prijavitelj mora imeti registrirano dejavnost s področja turizma;
* predstavitev prijavitelja s podrobnim opisom aktivnosti;
* poravnani davki in prispevki;
* Drugi pogoji:
* prijavitelj mora s trženjem storitev lokalne turistične ponudbe prispevati k uresničevanju zastavljenega kazalnika »povečanje števila nočitev letno« iz Strategije razvoja turizma v občini Žalec za obdobje od leta 2019-2027.

Intenzivnost pomoči:

* do 50 % upravičenih stroškov,
* najvišja priznana vrednost vseh upravičenih stroškov je 10.000 €.

Razpisna dokumentacija:

* ovojnica – **OBRAZEC 1**;
* prijavni obrazec – **OBRAZEC 2** 
  1. podatki o prijavitelju;
  2. opis aktivnosti;
  3. upravičeni stroški aktivnosti po razpisu;
* izjave – **OBRAZEC 3**:
  1. izjava o sprejemanju pogojev razpisa in razpisne dokumentacije;
  2. izjava o točnih podatkih;
  3. izjava o prejetih sredstvih in o kumulaciji pomoči »de minimis«*;*
  4. izjava o povezanih podjetjih - enotno podjetje;
* obvezne priloge – **OBRAZEC 4**:

1. predračuni, računi, dokazila o plačilu, ki se morajo glasiti na ime prijavitelja;
2. izpis pristojnega Zavoda za zdravstveno zavarovanje Slovenije o številu zaposlenih oseb (izpis ne sme biti starejši od 30 dni od roka za prijavo);
3. redni izpis iz Poslovnega registra RS (s strani Ajpes);
4. potrdilo FURS o poravnanih davkih in prispevkih;

* parafiran vzorec pogodbe - **OBRAZEC 5**;
* zahtevek – **OBRAZEC 6:**
  + priloga 1 k zahtevku: pregled upravičenih stroškov;
* končno poročilo – **OBRAZEC 7.**

**VI. ROK ODDAJE VLOG IN NAČIN PRIJAVE**

**Prijavitelji oddajo vlogo za dodelitev pomoči za spodbujanje razvoja malega gospodarstva v Občini Žalec za leto 2021** (Ukrep 1, Ukrep 3, Ukrep 4, Ukrep 5), ki vsebuje:

* ovojnico – **OBRAZEC 1**;
* prijavni obrazec – **OBRAZEC 2**;
* izjave – **OBRAZEC 3**;
* obvezne priloge k posameznim ukrepom – **OBRAZEC 4**;
* parafiran vzorec pogodbe – **OBRAZEC 5.**

**Vsa dokumentacija mora biti v slovenskem jeziku. Vloge morajo biti oddane v zaprti ovojnici, z obvezno uporabo »OBRAZCA 1 – ovojnica«, opremljena z naslovom pošiljatelja, na naslov Občina Žalec, Ulica Savinjske čete 5, 3310 Žalec.**

**Roki za prijavo, datumi odpiranja vlog in roki za oddajo zahtevkov so naslednji:**

|  |  |  |  |  |
| --- | --- | --- | --- | --- |
|  | **Ukrep** | **Rok za prijavo** | **Datum odpiranja vlog** | **Roki za oddajo zahtevkov** |
| 1. | **UKREP 1, 3, 5** | 1. rok: 1. 3. 2021  2. rok: 30. 6. 2021  3. rok: 1. 9. 2021 | 1. rok: 3. 3. 2021  2. rok: 2. 7. 2021  3. rok: 3. 9. 2021 | 12. 11. 2021 |
| 2. | **UKREP 4** | 1. rok: 1. 3. 2021  2. rok: 30. 6. 2021  3. rok: 1. 11. 2021 | 1. rok: 3. 3. 2021  2. rok: 2. 7. 2021  3. rok: 3. 11. 2021 | 1 rok: 12. 11. 2021  2. rok: 31. 10. 2022 |

Razpisan drugi ali tretji rok velja samo v primeru, da v prvem roku ne bodo porabljena razpisana sredstva.

Prijava na razpis mora biti izdelana izključno na obrazcih, ki so sestavni del razpisne dokumentacije in mora biti izpolnjena v slovenskem jeziku.

Prijava mora vsebovati vse zahtevane priloge oziroma dokazila, ki so navedena v razpisnem obrazcu. Tako izdelana prijava bo obravnavana kot popolna.

**Prijavitelj lahko odda vlogo SAMO ZA EN UKREP.**

**VII. PORABA SREDSTEV**

Dodeljena sredstva morajo biti porabljena v skladu s predpisi, ki določajo izvrševanje proračuna.

V primeru, da se ugotovi, da sredstva niso bila porabljena za namen, za katerega so bila dodeljena, ali so bila dodeljena na podlagi neresničnih podatkov ali je prijavitelj prekršil druga določila pogodbe, je občina na predlog pristojnega občinskega upravnega organa upravičena zahtevati vračilo dodeljenih sredstev s pripadajočimi zakonitimi zamudnimi obrestmi za obdobje od dneva nakazila dalje.

**VIII. OBRAVNAVANJE VLOG**

Strokovna komisija, ki jo imenuje župan, opravi odpiranje pravočasno prispelih in pravilno označenih vlog. Odpiranje vlog ni javno.

Nepopolne vloge, ki jih prijavitelj v roku 8 dni ne dopolni in vloge, ki ne bodo oddane v roku, bodo s sklepom zavržene in ne bodo obravnavane v postopku dodelitve sredstev.

O dodelitvi sredstev prijaviteljem po tem razpisu, na predlog strokovne komisije, ki je imenovana s strani župana, odloča pooblaščena oseba. Upravičencem se izda odločba o višini odobrenih sredstev, namenu in upravičenih stroških za posamezen ukrep, najkasneje v roku 45 dni od dneva prejema popolne vloge.

Zoper odločitev iz prejšnjega odstavka lahko prijavitelj vloži pritožbo na župana v roku 8 dni od prejema odločbe. Datum dodelitve pomoči je datum pravnomočnosti odločbe. Z izbranimi kandidati na razpisu bodo sklenjene pogodbe, kjer bodo navedeni podrobnejši pogoji koriščenja sredstev.

Upravičencem se sredstva iz proračuna občine izplačajo na transakcijski račun na podlagi zahtevka – OBRAZEC 6. Zahtevek mora vsebovati dokazila o plačilu obveznosti in račune oziroma dokumentacijo glede na posamezen ukrep. Zahtevek mora biti dostavljen do roka, določen v VI. točki tega razpisa. Za Ukrep 4 lahko upravičenec odda 2 zahtevka (dinamiko določi v prijavnem obrazcu).

**IX. NADZOR IN SANKCIJE**

Namensko porabo proračunskih sredstev za spodbujanju razvoja malega gospodarstva v Občini Žalec za obdobje 2015-2020, pridobljenih po tem pravilnikuoz. javnem razpisu,spremlja in preverja pri prejemnikih občinska strokovna služba, pristojna za področje gospodarstva, lahko pa tudi druga oseba, ki jo pooblasti župan. Namenskost porabe ugotavlja tudi nadzorni odbor občine.

V primeru ugotovljene nenamenske porabe sredstev, mora upravičenec vrniti odobrena sredstva v celoti s pripadajočimi zakonitimi zamudnimi obrestmi, če se ugotovi:

* da so bila dodeljena sredstva delno ali v celoti nenamensko porabljena;
* da je upravičenec za katerikoli namen pridobitve sredstev navajal neresnične podatke;
* da je upravičenec za isti namen in iz istega naslova že pridobil finančna sredstva;
* da ne dosega zastavljenih ciljev posameznega ukrepa.

V navedenih primerih ugotovljene nenamenske porabe sredstev, upravičenec izgubi pravico do pridobitve sredstev po tem pravilniku za naslednji dve leti.

V kolikor posamezni upravičenec ne odda zahtevka v skladu z 11. členom pravilnika, upravičenec izgubi pravico do pridobitve sredstev po tem pravilniku za naslednji dve leti.

**X. DODATNE INFORMACIJE**

Brezplačno razpisno dokumentacijo lahko zainteresirani prijavitelji dvignejo v sprejemni pisarni Občine Žalec, Ulica Savinjske čete 5, 3310 Žalec. Objavljena je tudi na spletnih straneh Občine Žalec, [www.zalec.si](http://www.zalec.si). Dodatne informacije za posamezne ukrepe lahko pridobite pri naslednjih kontaktnih osebah:

* Dejan Jazbinšek, e-mail: [dejan.jazbinsek@ra-savinja.si](mailto:dejan.jazbinsek@ra-savinja.si)
* Petra Centrih, e-mail: [petra.centrih@zalec.si](mailto:petra.centrih@zalec.si)

Številka: 305-0002/2021

Datum: 12. januar 2021

Janko Kos

Župan